'Ulstrup ved [adresse]' - projektbeskrivelse, tids- og procesplan 
Sagsfremstilling 
31.       'Ulstrup ved [adresse]' - projektbeskrivelse, tids- og procesplan - Åbent 
  
  
SAGENS INDHOLD 
Byrådet har besluttet at bevilge budgetmidler til projektet ’Lystfiskeri- og turismeprojekter i forbindelse med 
[adresse]’. Projektets formål er at udvikle og gennemføre projekter, der kan forbedre lystfiskeriet i og langs 
[adresse]. Det overordnede mål er at drage nytte af ’Den grønne vækstkorridor’ langs [adresse], der i 
Kommuneplan 13 er udlagt som rekreativt område for borgere og turister. 
  
Parallelt med projektet: ’Lystfiskeri- og turismeprojekter i forbindelse med [adresse]’ er der i Budget 2014-17 afsat 
midler til ’Udviklingsplan for Ulstrup og optimering af Dannebrogspladsen’, ’Forbedring af adgangsforholdene på 
Trækstien’ samt til igangsætning af et projekt om ”Etablering af stenstryg for laks og ørred i [adresse]”. Endvidere 
arbejdes der med en udviklingsplan for det område, hvor virksomheden Expedit er lokaliseret i Ulstrup. 
Udviklingsplanen for Expedit-området skal ses i sammenhæng med projektet omkring Dannebrogspladsen.  
  
Det vurderes, at de nævnte projekter med fordel kan koordineres og samtænkes i 
et fælles projekt ’Ulstrup ved [adresse]’. 
  
VURDERING 
Målet med det samlede projekt er i bred forstand at optimere turisterhvervet ved [adresse] gennem en 
samtænkning af indsatserne i de forskellige projekter med relation til området. Projekt ’Ulstrup ved [adresse]’ skal 
bidrage til at Ulstrup og omegn kan danne rammen om gode oplevelser ved [adresse], på en måde så både byens 
borgere og besøgende har fri og let adgang til naturen, områdets friluftsaktiviteter og egnens kulturhistorie. 
  
Målet med projektet skal realiseres dels gennem en konkret plan for indretning og anvendelse af 
Dannebrogspladsen og dels gennem en overordnet plan for den fremtidige struktur for området langs [adresse] på 
strækningen mellem Bjerringbro og Langå.  
  
Samlet set skal projekt ’Ulstrup ved [adresse]’ varetage den overordnede koordinering af følgende igangværende 
projekter i og omkring Ulstrup: 
  
· Lystfiskeri- og turismeprojekter i forbindelse med [adresse], 
· Udviklingsplan for Ulstrup og optimering af Dannebrogspladsen, 
 
Byråd 
25. februar 2014 
Sagsnr. 710-2013-
78465 
Dok.nr. 710-2014-
45024 
Sagsbehandler 
DPERJY 
  
Tidl. politisk behandling 
ØK, 22.01.13, pkt. 1, BY, 02.04.13, pkt. 35 
Forventet sagsgang 
ØK, BY 
Lovgrundlag 
  
· Etablering af stenstryg for laks og ørred i [adresse], 
· Forbedring af adgangsforholdene på [adresse], 
· Kunstgræsbane i Ulstrup, og 
· Tilskud til etablering af udendørs aktivitetsanlæg i Ulstrup. 
  
INDDRAGELSE/KOMMUNIKATION 
I projektbeskrivelsen lægges der op til, at projektet gennemføres i et tæt samarbejde med GudenaaKomitéen, 
Ulstrup Lokalråd, [adresse], [adresse] og øvrige interessenter i lokalområdet. 
  
ØKONOMISKE KONSEKVENSER 
Projektet har en økonomisk ramme i 2014 på 500.000 kr. fra ’Lystfiskeri- og turismeprojekter i forbindelse med 
[adresse]’ (A-108), 750.000 kr. fra ’Udviklingsplan for Ulstrup og optimering af Dannebrogspladsen’ (A-236). I alt 
1,25 mio. kr. i 2014.  
  
Hertil bemærkes, at det afsatte beløb på 250.000 kr. til en forundersøgelse vedrørende ’Etablering af stenstryg for 
laks og ørred i [adresse]’ blev fremrykket og igangsat i 2013 i medfør af Byrådets beslutning 26. november 2013.   
  
Budgettet for 2014 planlægges disponeret til indkøb af rådgiverydelser, der kan kvalificere planlægning og 
projektering af fiskepladser, etablering af nye anlæg på [adresse], samt afholdelse af et lokalt 
borgerarrangement i forbindelse med formidling af planens indhold. 
  
INDSTILLING 
Teknik- og kulturdirektøren indstiller til Økonomiudvalget: 
  
1. At projektbeskrivelse, tids- og procesplan for projekt: 'Ulstrup ved [adresse]' godkendes. 
  
BESLUTNING 
  
Økonomiudvalget, 18. februar 2014: 
Fraværende: Ingen 
  
Tids- og procesplan godkendt med den tilføjelse, at det samlede disponible beløb i 2014 udgør 1,5 mio. kr., idet det 
afsatte beløb på 250.000 kr. til lystfiskeri- og turismeprojekter i forbindelse med [adresse] i budget 2013 blev 
udskudt til 2014. 
  
Det indstilles, at Byrådet giver en anlægsbevilling på 1,5 mio. kr. finansieret af de afsatte rådighedsbeløb til 
”Lystfiskeri og turismeprojekter ved [adresse]” og ”Udviklingsplan for Ulstrup og optimering af Dannebrogspladsen”. 
  
Økonomiudvalget informeres om status på projektet i september måned 2014. 
  
Borgmestersekretariatet, 20. februar 2014: 
Borgmestersekretariatet bemærker, at sagen oprindeligt var planlagt til behandling i Økonomiudvalget. Sagen er sat 
på Byrådets dagsorden, idet Økonomiudvalget indstiller til Byrådet, at der skal vedtages en anlægsbevilling på 1,5 
mio. kr. 
  
Bilag 
  
  
  
  
'Ulstrup ved [adresse]' - projektbeskrivelse, tids- 
og procesplan 
710-2014-13230 
Byråd, 25. februar 2014: 
Fraværende: Osvald Østergaard 
  
Indstillingen fra Økonomiudvalget godkendt. 
